Diari Oficial de la Generalitat Valenciana


Sumari del DOGV 5606, del 25-09-2007 (2007/10377)

Notificació a Juan Fernández Fernández de la sentència dictada en les actuacions del juí de faltes número 153/2007.
-------------------------------------------------------------------------------------------------------------------

### Dades del document

Número de DOGV
:   5606

Data del DOGV
:   25-09-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/10325


Data del document
:   27-07-2007

Organisme emissor
:   Jutjat de Primera Instància i Instrucció Número 3 de Paterna

Tipus de document
:   Edicte

Descriptors 

:   * sistema judicial

Notificació a Juan Fernández Fernández de la sentència dictada en les actuacions del juí de faltes número 153/2007. [2007/10019]  
Procediment: Juí de faltes número 000153/2007.  
María Concepción Almagro Moscardó, magistrada jutgessa del Jutjat de Primera Instància i Instrucció número 3 de Paterna, fa saber:   
Que en este Jutjat se seguix juí de faltes número 000153/2007 en relació amb una presumpta falta de furt atribuïda entre altres a Alin-Marian Deaconu en la qual va dictar sentència en data 6 de març de 2006 que té la part dispositiva literal següent:  
«Sentència  
Paterna, 6 de març de 2006  
María José Llorca Alcalá, magistrada jutgessa del Jutjat de Primera Instància i Instrucció número 3 d'esta ciutat, ha vist les actuacions de juí de faltes immediat número 153/2006, sobre falta de furt en les quals ha sigut part en qualitat de denunciant Raúl García Rodríguez i en qualitat de denunciat Juan Fernández Fernández, sent-ne part el ministeri fiscal, passa a dictar la següent resolució:  
Fets  
Primer. Amb motiu de l'atestat de la Comissaria de Paterna de data 28 de febrer de 2006 es va incoar este juí de faltes i es va acordar la celebració per al dia de hui, en el qual, havent-se practicat les proves que es consideraren pertinents, el ministeri fiscal va sol·licitar la condemna de Juan Fernández Fernández com a autor d'una falta de furt de l'article 623.1 del Codi Penal a la pena de 30 dies de multa a raó de 6 euros/dia.  
Conclòs l'acte del juí, quedaren les actuacions pendents de dictar sentència.  
Segon. En este procediment, s'han complit totes i cadascuna de les prescripcions legals.  
Fets provats  
Únic. Són fets provats i així es declara que el dia 28 de febrer de 2006 Juan Fernández Fernández fou interceptat a bord d'una furgoneta en la qual es contenia divers material que instants abans havia sigut sostret de l'empresa Afrimad de Paterna. El material intervingut fou lliurat al propietari.  
Fonaments jurídics  
Primer. Els fets declarats provats són legalment constitutius d'una falta de furt prevista i penada en l'article 623.1 del Codi Penal.  
Segon. De l'esmentada falta és responsable, en concepte d'autor Juan Fernández Fernández, tal i com ha quedat degudament acreditat en este juí.  
De la declaració exposada per la denunciant, així com per la persona que va ser testimoni dels fets Miguel Gómez s'acrediten els fets denunciats.  
El denunciat no va comparéixer a la celebració del juí malgrat estar citat en legal forma.  
Tercer. D'acord amb el que s'ha establit en l'article 123 del vigent Codi Penal, en relació amb els articles 239 i 240, estos de la Llei d'Enjudiciament Criminal, les costes processals s'entenen imposades per llei als criminalment responsables de delicte o falta.  
Quart. Conforme a l'article 638 del Codi Penal, en l'aplicació de les penes d'este llibre, els jutges i tribunals procediran segons el seu prudent arbitri, dins dels límits de cadascuna, i atenent a les circumstàncies del cas i del culpable, sense subjectar-se a les regles dels articles 61 a 72 d'este Codi.  
Vistos els articles 10, 15.2, 27, 28, 29, 50.6, 53, 110 i següents, 116 i següents i 638 del Codi Penal, així com els articles esmentats i altres de general i pertinent aplicació.  
Decisió  
Que condemne a Juan Fernández Fernández com a responsable, en concepte d'autor, d'una falta de furt en l'article 623.1 del Codi Penal, a la pena de 30 dies de multa a raó de 6 euros/dia amb un dia de privació de llibertat per cada dos quotes no satisfetes i al pagament de les costes processals.  
Notifiqueu esta resolució als interessats, i queden assabentats que contra esta es pot interposar recurs d'apel·lació en este Jutjat, per a davant l'Audiència Provincial, en el termini de cinc dies, mitjançant escrit que haurà de contindre els motius que valguen de base a la impugnació, i en l'indicat termini les actuacions es troben a la Secretaria d'este Jutjat a disposició dels interessats.  
Deixeu testimoniatge d'esta resolució en les actuacions i porteu l'original al llibre de sentències amb la numeració que corresponga.  
Així, esta és la meua sentència, que pronuncie, mane i firme.»  
I perquè valga de notificació als esmentats que es troben en ignorat parador, expedisc este edicte.  
Paterna, 27 de juliol de 2007.- La secretària judicial: María Macías Sánchez.